Stanimir Stoilov

Ura pelaajana

Stoilov aloitti jalkapallouransa pienessä kotikaupunkinsa seurassa FK Haskovossa. 1990 hän siirtyi suurseura PFK Levski Sofiaan, jossa pelasi kahden kauden ajan. 1992 hän siirtyi Turkkiin Fenerbahçeen, mutta palasi jo yhden kauden jälkeen takaisin kotimaahansa, tosin TsSKA Sofiaan. Yhden kauden jälkeen Stoilov palasi Levskiin, josta siirtyi 1995 portugalilaiseen SC Campomaiorenseen.
1997 Stoilov palasi Bulgariaan ja edusti yhden kauden PFK Slavija Sofiaa. 1998 hän palasi jälleen Levskiin, jossa pelasi uransa viimeiset vuodet päättäen aktiiviuransa vuonna 2003. 
Bulgarian jalkapallomaajoukkuetta Stoilov edusti kahdeksan vuoden ajan. Hän pelasi kuitenkin vain 14 A-maaottelua ja tehden 3 maalia.

Ura valmentajana

Stoilov aloitti valmennusuransa jo pelaajavuosiensa lopulla toimien PFK Levski Sofian apuvalmentajana. Vuonna 2004 hän aloitti Levskin päävalmentajana ja johdatti seuraa menestyksekkäästi niin kotimaassa kuin eurokentilläkin. Stoilovin johdolla Levski eteni kaudella 2005/06 UEFA Cupissa puolivälieriin ja seuraavalla kaudella seurasta tuli ensimmäinen bulgarialaisseura Mestarien liigan lohkovaiheessa. Visiitti kansainvälisellä huipulla jäi kuitenkin lyhyeksi ja Levski olo lohkonsa jumbo jääden pisteittä. Tosin vastukset olivat huippuluokkaa Chelsean, FC Barcelonan ja SV Werder Bremenin muodossa.
Kotimaan kentillä Stoilov luotsasi Levskin mestariksi liigassa ja cupissa kahdesti. Hän toimi kesäkuussa 2007 myös lyhyen aikaa Bulgarian maajoukkueen valmentajana luotsaten joukkuetta kahdessa EM2008-karsintaottelussa Valko-Venäjää vastaan. Molemmat ottelut päättyivät Bulgarian voittoon.
Toukokuussa 2008 Stoilov sai potkut Levski Sofiasta seuran jäätyä liigakakkoseksi. Pian potkujensa jälkeen Stoilov siirtyi PFK Liteks Lovetšin päävalmentajaksi. Tammikuussa 2009 hän allekirjoitti sopimuksen Bulgarian jalkapalloliiton kanssa ja hän luotsaa Bulgarian maajoukkuetta MM2010-karsintojen loppuun saakka. 
Elokuussa 2009 Stoilov jätti tehtävänsä Liteks Lovetšin päävalmentajana seuran pudottua UEFA Europa Leaguen lohkovaiheesta. 
Bulgaria lähti Stoilovin johdolla myös EM2012-karsintoihin, mutta sen hävittyä kahdessa ensimmäisessä ottelussa Englannille (4–0) ja Montenegrolle (0–1) Stoilov erosi tehtävistään. 
Joulukuun lopussa 2010 Stoilov teki kauden loppuun ulottuvan sopimuksen kyproslaisen Anorthosis Famagustan kanssa.  Hän sai potkut tehtävästään syyskuussa 2011. 
Joulukuussa 2012 Stoilovista tuli Bulgarian liigassa pelaavan PFK Botev Plovdidin päävalmentaja.  Stoilovin johdolla Botev eteni kaudella 2013/14 Bulgarian cupin finaaliin, mutta hävisi sen PFK Ludogorets Razgradille. Kesäkuussa 2014 Stoilov siirtyi FK Astanan päävalmentajaksi. Stoilovin johdolla seura nousi Kazakstanin liigassa kolmossijalta mestariksi. Astana eteni Eurooppa-liigassa karsintojen viimeiseen vaiheeseen, mutta hävisi Villarrealille. Kaudella 2015/16 Astana raivasi ensimmäisetä kertaa tiensä Mestarien liigan lohkovaiheeseen pudottamalla karsinnoissa HJK:n, APOELin ja NK Mariborin. Astana oli vahva kotijoukkue ja pelasi kotonaan tasapelit Galatasarayta, Atlético Madridia ja SL Benficaa vastaan. Pisteet eivät kuitenkaan riittäneet lohkon viimeistä sijaa korkeammalle. Kaudella 2015 Stoilov johdatti Astanan myös toiseen perättäiseen Kazakstanin mestaruuteen. Stoilovin johdolla Astana voitti kaikkiaan neljä perättäistä Kazakstanin mestaruutta, kunnes bulgarialainen jätti seuran kauden 2017 jälkeen.
Maaliskuussa 2018 Stoilovista tuli kaksivuotisella sopimuksella Kazakstanin jalkapallomaajoukkueen päävalmentaja.